Coba jelasin Pegawai-pegawai dari Joseon dalam bahasa melayu dong

Pegawai kerajaan mempunyai 18 peringkat, dari pangkat senior pertama (정 1 품, 正 一 品) hingga pangkat junior kesembilan (종 9 품, 从 九品) berdasarkan kekananan dan kenaikan pangkat, yang dicapai melalui dekri diraja berdasarkan peperiksaan atau cadangan. Para pegawai dari pangkat senior pertama ke pangkat senior ke-3 memakai jubah merah manakala pangkat junior ke-3 ke pangkat junior ke-6 memakai jubah biru dan yang di bawah memakai jubah hijau.

Seorang pegawai kerajaan merujuk kepada seseorang yang menduduki apa-apa jawatan yang memberikan pemegangnya status yangban - bangsawan separa keturunan yang efektif untuk tiga generasi. Untuk menjadi pegawai sedemikian, seseorang terpaksa lulus satu siri peperiksaan gwageo. Terdapat tiga jenis ujian gwageo - kesusasteraan, ketenteraan, dan pelbagai. Laluan sastera dianggap yang paling berprestij. (Banyak jawatan utama termasuk semua jawatan jemaah penapis terbuka hanya kepada pegawai yang mara melalui peperiksaan sastera.) Dalam kes laluan sastera, terdapat satu siri empat ujian, yang mana semuanya perlu lulus untuk layak menjadi pegawai. 33 orang calon yang dipilih dengan cara ini mengambil peperiksaan akhir di hadapan raja untuk perjawatan. Calon dengan skor tertinggi dilantik ke kedudukan pangkat junior ke-6 (lompatan sebanyak enam pangkat). Dua calon dengan dua markah tertinggi seterusnya dilantik ke kedudukan pangkat junior ke-7. Tujuh calon dengan skor tertinggi seterusnya diberikan kepada pangkat junior ke-8 manakala  23 calonselebihnya diberikan pangkat junior ke-9, paling rendah dari 18 pangkat.

Para pegawai pangkat senior 1, pangkat junior 1, dan pangkat senior 2 digelar dengan "dae-gam" (대감, 大監) manakala pangkat ke-2 dan pangkat senior ke-3 dipanggil dengan gelaran "yeong-gam" (영감, 令監). Pegawai-pegawai berjubah merah secara berkumpulan dipanggil "dangsanggwan" (당상관, 堂上官), mengambil bahagian dalam menentukan dasar kerajaan dengan menghadiri mesyuarat kabinet. Pegawai berpangkat yang lain dinamakan "danghagwan" (당하관, 堂下官).